50. ΝΟΜΟΣ υπ’αριθ.2432 της 5/12 Αυγ.1996 (ΦΕΚ Α΄180) Σύσταση Επιτροπής για τη σύνταξη νέου Οργανισμού του Υπουργείου Εξωτερικών και άλλες διατάξεις. Άρθρ.1.-1.Συνιστάται δωδεκαμελής Επιτροπή για τη σύνταξη σχεδίου νέου Οργανισμού του Υπουργείου Εξωτερικών. Το σχέδιο που θα συντάξει η Επιτροπή αυτή θα υποβληθεί για κύρωση κατά το άρθρ. 76 παρ.6 του Συντάγματος. 2.Η Επιτροπή της παρ. 1 αποτελείται από το Γενικό Γραμματέα Διοίκησης και Οργάνωσης του Υπουργείου Εξωτερικών, ως πρόεδρο, Συμβούλους της Επικρατείας, μέλη Δ.Ε.Π. των Ανωτάτων Εκπαιδευτικών ιδρυμάτων, διπλωματικούς υπαλλήλους με πρεσβευτικούς βαθμούς  εν ενεργεία ή επί τιμή και δικηγόρους, ως μέλη. Η ως άνω Επιτροπή μία φορά το μήνα ανακοινώνει τα πορίσματά της στους προέδρους των διοικητικών συμβουλίων των οικείων συλλόγων των εργαζομένων στο Υπουργείο Εξωτερικών και τα συζητάει διεξοδικώς με αυτούς. Τη γραμματειακή υποστήριξη της Επιτροπής παρέχουν υπάλληλοι του διπλωματικού και διοικητικού κλάδου του Υπουργείου Εξωτερικών, καθώς και σύμβουλοι και συνεργάτες του Γραφείου του ως άνω Γενικού Γραμματέα. Η Επιτροπή θα περατώσει το έργο της εντός εξαμήνου από συγκρότησή της. 3.Η Επιτροπή και η Γραμματεία της συγκροτούνται με απόφαση του Υπουργού Εξωτερικών. Επίσης, με απόφαση του Υπουργού Εξωτερικών μπορεί να παρατείνεται ο χρόνος περάτωσης του έργου της Επιτροπής και να ρυθμίζονται θέματα που αναφέρονται στη λειτουργία, στη διοικητική μέριμνα και στη διοικητική υποστήριξη αυτής. Για τον ορισμό των δικαστικών λειτουργιών, μελών της Επιτροπής, απαιτείται να τηρηθεί η προβλεπόμενη από το άρθρ. 41 παρ. 3 του Νομ.1756/1988 διαδικασία (ΦΕΚ 35 Α΄) 4.Με κοινή απόφαση των Υπουργών Εξωτερικών και Οικονομικών καθορίζεται μηνιαία αποζημίωση από τις κείμενες διατάξεις. Άρθρ.2.-1.Στην αρμοδιότητα του Υπουργού Εξωτερικών υπάγεται η εκπροσώπηση της Ελληνικής Δημοκρατίας ενώπιον παντός διεθνούς δικαστηρίου ή άλλου δικαιοδοτικού οργάνου. (Αντί για τη σελ. 114,445(α) Σελ. 114,445(β) Τεύχος       Σελ.       Οργανισμός Κεντρικής Υπηρεσίας 40.Α.β.48-50 2.Ως πληρεξούσιοι της Ελληνικής Δημοκρατίας, διοριζόμενοι με απόφαση του Υπουργού Εξωτερικών, δύναται να παρίστανται μέλη του Επιστημονικού Συμβουλίου του Υπουργείου Εξωτερικών, της Ειδικής Νομικής Υπηρεσίας (Ε.Ν.Υ.), της Εδικής Νομικής Υπηρεσίας Ευρωπαϊκών Κοινοτήτων (Ε.Ν.Υ.Ε.Κ.), μέλη του κύριου προσωπικού του Νομικού Συμβουλίου του Κράτους, κατά τις διέπουσες αυτό διατάξεις, νομικοί σύμβουλοι και συνεργάτες των κατά περίπτωση αρμόδιων υπουργείων, Ν.Π.Δ.Δ. και Ν.Π.Ι.Δ. του δημοσίου τομέα, μέλη Δ.Ε.Π. των Ανωτάτων Εκπαιδευτικών Ιδρυμάτων, καθώς και δικηγόροι. Κατ’εξαίρεση δύναται να διορίζονται ως πληρεξούσιοι της Ελληνικής Δημοκρατίας σε υποθέσεις που απαιτούν εξειδικευμένη αντιμετώπιση και αλλοδαποί δικηγόροι ή νομικοί σύμβουλοι με αντίστοιχη ειδίκευση. Άρθρ.3.–Οι διατάξεις των άρθρ. 39 παρ.Α1 και 2 του Νόμ. 1947/1991, 23 του Νόμ.2019/1992 και 6Β του Νόμ. 2197/1994 (με την οποία προστίθεται το άρθρ. 47α μετά το άρθρ. 47 στο Νομ. 419/1976), καθώς και κάθε άλλη διάταξη, η οποία ρυθμίζει διαφορετικά την εκπροσώπηση της Ελληνικής Δημοκρατίας ενώπιον διεθνών δικαστηρίων και δικαιοδοτικών οργάνων, καταργείται. Άρθρ.4.-Η προβλεπόμενη από την παρ.2 του άρθρου δευτέρου του Νόμ. 2317/1995 (ΦΕΚ 125 Α΄) προθεσμία για την έκδοση του Π.Δ/τος περί του Οργανισμού του ιδρύματος του Ελληνικού Πολιτισμού παρατείνεται για 4 μήνες από τη λήξη της. Άρθρ.5.–Οι διατάξεις της παρ. 1 του άρθρ. 3 του Νόμ. 2322/1995 «Παροχή της εγγύησης του Ελληνικού Δημοσίου για τη χορήγηση δανείων και πιστώσεων και άλλες διατάξεις» (ΦΕΚ 143 Α΄), δεν έχουν εφαρμογή για τις εγγυήσεις που παρέχονται στους Χρηματοπιστωτικούς Οργανισμούς της Ευρωπαϊκής Ένωσης και στο Ταμείο Κοινωνικής Ανάπτυξης του Συμβουλίου της Ευρώπης για δάνεια που χορηγούν σε δημόσιες επιχειρήσεις και οργανισμούς, σε Ν.Π.Δ.Δ., σε Ν.Π.Ι.Δ., σε πιστωτικά ιδρύματα και σε οργανισμούς τοπικής αυτοδιοίκησης (Ο.Τ.Α.), για να χρησιμοποιηθούν για καθαρά αναπτυξιακούς και κοινωνικούς σκοπούς. Σελ. 114,446(β) Τεύχος      Σελ.       Επίδομα αυξημένης ευθύνης  προσωπικού Υπουργείου Εξωτερικών Άρθρ.6.–1.Έκ της εγγεγραμμένης πίστωσης στον τακτικό προϋπολογισμό του Υπουργείου Εξωτερικών και στον ΚΑΕ 0896 «Απόρρητες δαπάνες», διατίθεται ποσό 500.000.000 δραχμ., το οποίο διανέμεται από 1ης Ιουλ. 1996 στους υπαλλήλους του Υπουργείου Εξωτερικών μόνιμους και επί συμβάσει με μορφή ειδικού επιδόματος αυξημένης ευθύνης, για τη βελτίωση της αποδοτικότητας των παρεχόμενων υπηρεσιών τους. Η κατ’ έτος προκαλούμενη επιβάρυνση του κωδικού αυτού ανέρχεται στο ποσό του 1.000.000.000 δραχμ. 2.Εκ της εγγεγραμμένης πίστωσης στον τακτικό προϋπολογισμό της Γενικής Γραμματείας Απόδημου Ελληνισμού και στον ΚΑΕ 5189 «Κάθε είδους δαπάνες για την υλοποίηση και εκτέλεση προγραμμάτων Αποδήμων Ελλήνων στο εσωτερικό και εξωτερικό (περιλαμβάνονται και έξοδα μετακίνησης Αποδήμων Ελλήνων) διατίθεται ποσό 11.000.000 δραχμ., το οποίο διανέμεται από 1ης Ιουλ. 1996 στους μόνιμους υπαλλήλους και στους υπαλλήλους με σχέση εργασίας ιδιωτικού δικαίου αορίστου χρόνου της Γενικής Γραμματείας Απόδημου Ελληνισμού, με μορφή ειδικού επιδόματος αυξημένης ευθύνης, για τη βελτίωση της αποδοτικότητας των παρεχόμενων υπηρεσιών τους. Η κατ’ έτος προκαλούμενη επιβάρυνση του κωδικού αυτού ανέρχεται στο ποσό των 22.000.000 δραχμ. 40.Α.β.50 Οργανισμός Κεντρικής Υπηρεσίας 3.Το ύψος των ποσών αυτών κατά κατηγορία υπαλλήλων, ο τρόπος διάθεσης τους, καθώς και κάθε άλλη λεπτομέρεια καθορίζονται με κοινή απόφαση των Υπουργών Εξωτερικών και Οικονομικών. Άρθρ.7.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 